**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-7767/20

**Bosanska Krupa,** 28.12.2020.godine

Na osnovu članova 64. stav (1) tačka b) i 70. stav (1) (3) i (6) i člana 88. Zakona o javnim nabavkama („Službeni glasnik BiH“, broj: 39/14), postupku konkurentskog zahtjeva za dostavu ponuda- Unajmljivanje multifunkcijskih (MFP) uređaja za poslove centralizovanog printanja, kopiranja i skeniranja za potrebe JOOU Općine Bosanska Krupa u 2021. godini, na prijedlog Komisije za provođenje postupka javne nabavke, Općinski načelnik, donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **D.o.o. „KMC“ Banja Luka,**  za nabavku usluga - Unajmljivanje multifunkcijskih (MFP) uređaja za poslove centralizovanog printanja, kopiranja i skeniranja za potrebe JOOU Općine Bosanska Krupa u 2021. godini, sa cijenom 8.335,00 KM bez PDV-a odnosnou ukupnom iznosu od **9.751,95 KM sa uračunatim PDV-om.**
2. Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka, c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci usluga- Unajmljivanje multifunkcijskih (MFP) uređaja za poslove centralizovanog printanja, kopiranja i skeniranja za potrebe JOOU Općine Bosanska Krupa u 2021. godini.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-7767/20 od 16.12.2020 godine. Javna nabavka je provedena putem konkurentskog zahtjeva za dostavu ponuda – Unajmljivanje multifunkcijskih (MFP) uređaja za poslove centralizovanog printanja, kopiranja i skeniranja za potrebe JOOU Općine Bosanska Krupa u 2021. godini. Obavještenje o nabavci broj: 1272-7-2-160-3-111/20 i tenderska dokumentacija je objavljena na portalu javnih nabavki dana 16.12.2020 godine. Poziv za preuzimanje tenderske dokumentacije upućena na tri adrese. Po objavljenom obavještenju rok za prijem ponuda je bio 24.12.2020. godine do 13,00 sati. Prema izvještaju o preuzimanje tenderske dokumentacije od strane ponuđača istu preuzelo 11 ponuđača.

Do označenog roka za prijem ponuda na protokol Ugovornog organa je blagovremeno su pritigle dvije ponude, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **KMC d.o.o. Banja Luka,** broj protokola: 07-11-5-7767-2/20, 22.12.2020. godina u 10:30 sati
2. **KONICA MINOLTA POSLOVNA RJEŠENJA BH d.o.o., Sarajevo,** broj protokola: 07-11-5-7767-3/20, 24.12.2020. godina u 11:10 sati

Komisija za provođenje postupka javne nabavke je u skladu sa tenderskom dokumentacijom dana 24.12.2020. godine u 13,30 sati izvršila javno otvaranje pristiglih ponuda:

1. **KMC d.o.o. Banja Luka,** dostavljena original ponuda uredno zapakovana i bez vidnih oštećenja, ponudio je:

cijena ponude: **8.335,00 KM bez PDV**,

pdv 1.416,95 KM

ukupna cijena ponude:  **9.751,95 KM sa PDV- om,**

Popusta nema.

1. **KONICA MINOLTA POSLOVNA RJEŠENJA BH d.o.o., Sarajevo,** dostavljena original ponuda uredno zapakovana i bez vidnih oštećenja, ponudio je:

cijena ponude: **8.350,00 KM bez PDV**,

pdv 1.419,50 KM

ukupna cijena ponude:  **9.769,50 KM sa PDV- om,**

Popusta nema.

Komisija je izvršila evaluaciju dostavljenih ponude i dokumentacije dostavljene uz ponude te je konstatovala da su ponude oba ponuđača i to: **KMC d.o.o. Banja Luka i**  **KONICA MINOLTA POSLOVNA RJEŠENJA BH d.o.o., Sarajevo** potpune, ispravne u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze (obrasci za ponudu i za cijenu ponude, dokaz o registraciji, izjave iz člana 45. i 52. ZJN, nacrt ugovora) i ponudu izradio u skladu sa TD), kao i da računskih grešaka nije bilo.

S obzirom da je u ovom postupku predviđeno provođenje e-aukcije, Komisija je predložila ugovornom organu da zakaže e-aukciju s kvalifikovanim ponuđačima i to:KMC d.o.o. Banja Luka i KONICA MINOLTA POSLOVNA RJEŠENJA BH d.o.o., Sarajevo uz primjenu preferencijalnog tretmana domaćeg, u skladu s Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano za dan 28.12.2020. godine u 10:00 h. u trajanju od 10 minuta. Na osnovu izvještaja o toku i završetku e-aukcije utvrđeno je se da je ista trajala od 10:00 h do 10:10 h.

Nakon uspješno okončane e-aukcije Komisija za provođenje postupka javne nabavke je ponovo zasjedala dana 28.12.2020. godine u 11:00 h i razmatrala izvještaj o toku i završetku e-aukcije, te na zapisnik konstatovala da je konačna rang lista ponuđača koji su učestvovali u E-aukciji slijedeća:

1. **KMC d.o.o. Banja Luka,** konačna cijena 8.335,00 KM bez PDV-a, umanjenje cijene 0%, **rang 1**
2. **KONICA MINOLTA POSLOVNA RJEŠENJA BH D.o.o., Sarajevo**, konačna cijena 8.350,00 KM bez PDV-a, umanjenje cijene 0%, **rang 2.**

Komisija je konstatovala da je procjenjena vrijednost predmetne nabavke 8.350,00 KM bez PDV-a odnosno 9.769,50 KM sa PDV-om.

Nakon završene e-aukcije u kojoj nije bilo podnošenja ponuda za smanjenje cijena, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude u okviru procijenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđačaKMC d.o.o. Banja Luka i zaključi Ugovor.

U postupku donošenja ove Odluke, posebno su cijenjene činjenice da je Komisija, pravilno i potpuno, izvršila ocjenu kvalifikovanosti ponuđača te prеglеd i ocjenu ponude, u skladu sa kriterijumima iz Tenderske dokumentacije.

U postupku ocjene provedenog postupka, Općinski načelnik nije našao razloge, nepravilnosti niti propuste u radu, koji bi eventualno bili osnov za neprihvatanje prijedloga Komisije za provođenje potupka javne nabavke.

Naime, u postupku je ocijenjeno da je Komisija u svemu pravilno postupila te da je izbor najpovolјnijeg ponuđača izvršen u skladu sa Zakonom o javnim nabavkama, podzakonskim aktima i Tenderskom dokumentacijom. Uvidom u priloženu dokumentaciju, nesporno je da je izabrani ponuđač najbolјe ocijenjen zbog: „najniže cijene“.

Uvažavajući prijedog Komisije, ugovorni organ je donio odluku kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **OPĆINSKI NAČELNIK**

Dostavljeno: Armin Halitović, dipl. ecc

1. D.o.o. „KMC“Banja Luka
2. KONICA MINOLTA POSLOVNA RJEŠENJA BH D.o.o
3. U spis
4. a/a